techiaith/cofnodycynulliad_en-cy huggingface dataset:
English: Well, first of all, mindfulness was mentioned in the Welsh Labour manifesto as something that could be looked at. When we talk about the health of a child up to seven years old, that must include all types of health, including mental health as well. That is something that will be taken into consideration when developing the programme. The second point is this: she's right, we do see instances where young people do find themselves under a great deal of stress. Cyber bullying is one area, particularly, that she and I didn't have to cope with that is something that is a real issue, and the education programme in schools to deal with that is important. The fact there are counsellors in the secondary schools - that's important in order to help young people and, of course, ultimately, making sure the resources are there for CAMHS. The resources have been put in and I fully expect the waiting times and the numbers to go down as those resources work through the system.
Welsh: Wel, yn gyntaf oll, crybwyllwyd ymwybyddiaeth fyfyriol ym maniffesto Llafur Cymru fel rhywbeth y gellid edrych arno. Pan fyddwn ni'n sôn am iechyd plentyn hyd at saith mlwydd oed, mae'n rhaid i hynny gynnwys pob math o iechyd, gan gynnwys iechyd meddwl hefyd. Mae hynny'n rhywbeth a fydd yn cael ei gymryd i ystyriaeth wrth ddatblygu'r rhaglen. Yr ail bwynt yw hwn: mae hi'n iawn, rydym yn gweld achosion lle mae pobl ifanc yn canfod eu hunain o dan lawer o straen. Mae seiber-fwlio yn un maes, yn arbennig, nad oedd yn rhaid iddi hi na minnau ymdopi ag ef ac mae'n rhywbeth sydd yn broblem wirioneddol, ac mae'r rhaglen addysg mewn ysgolion i ymdrin â hynny yn bwysig. Y ffaith fod cwnselwyr yn yr ysgolion uwchradd - mae hynny'n bwysig er mwyn helpu pobl ifanc ac, wrth gwrs, yn y pen draw, gwneud yn siŵr bod yr adnoddau ar gael ar gyfer CAMHS. Mae'r adnoddau wedi eu sefydlu ac rwyf yn llwyr ddisgwyl i'r amseroedd aros a'r niferoedd leihau wrth i'r adnoddau hynny weithio drwy'r system.
English: First Minister, your Government's record on helping young people with poor mental health is appalling, and that's without mentioning the children and young people who don't even make it into the system. The mortality rate for teenagers between 15 and 19 years old is higher in Wales than it is in England, and there has been no reduction in deaths from intentional injury among that age group, between 10 and 18 years old, in three decades. A national case audit of children's deaths has suggested that many young people who died from suicide had not had any contact at all with mental health services, and, for those who had, there were problems with services failing to follow up on patients who did not turn up for their first appointments. You once admitted, First Minister, that your Government took its eye off the ball when it came to education. Will you now accept that your Government has taken its eye off the ball on children and young people's mental health? Will you now accept that this is a crisis and will you tell us what, after 17 years of leading the Government here in Wales, you intend to do about this?
Welsh: Brif Weinidog, mae hanes eich Llywodraeth ar helpu pobl ifanc sydd ag iechyd meddwl gwael yn warthus, ac mae hynny heb sôn am y plant a phobl ifanc nad ydynt hyd yn oed yn cyrraedd y system. Mae'r gyfradd marwolaethau ar gyfer pobl yn eu harddegau rhwng 15 a 19 oed yn uwch yng Nghymru nag yw yn Lloegr, ac ni fu unrhyw leihad mewn marwolaethau o anafiadau bwriadol ymhlith y grŵp oedran hwnnw, rhwng 10 a 18 oed, mewn tri degawd. Mae archwiliad cenedlaethol o achosion marwolaethau plant wedi awgrymu nad oedd nifer o bobl ifanc a fu farw o ganlyniad i hunanladdiad wedi cael unrhyw gysylltiad o gwbl â'r gwasanaethau iechyd meddwl, ac, ar gyfer y rhai a oedd wedi cael cysylltiad, cafwyd problemau gyda gwasanaethau yn methu â chysylltu â chleifion nad oeddent wedi dod i'w hapwyntiadau cyntaf. Fe wnaethoch gyfaddef unwaith, Brif Weinidog, nad oedd eich Llywodraeth wedi talu digon o sylw wrth ymdrin ag addysg. A wnewch chi nawr dderbyn nad yw eich Llywodraeth wedi talu digon o sylw i iechyd meddwl plant a phobl ifanc? A wnewch chi nawr dderbyn bod hyn yn argyfwng ac a wnewch chi ddweud wrthym beth, ar ôl 17 mlynedd o arwain y Llywodraeth yma yng Nghymru, yr ydych chi'n bwriadu ei wneud am hyn?
English: I have to say to the leader of the opposition, I had experience, as did my constituents, of this when the town that I represent was branded as some kind of suicide capital, where we had predatory journalists arriving from London who were trying to question young people outside the local college and trying to suggest to them that it was better to be dead than to live in the area. Those are the exact words that were used. Those youngsters who took their lives, in the main, did not know each other, despite what the press suggested. To come to the point that she was making, many of them had no contact with mental health services. They were a surprise - what happened was a surprise to their families. They'd had no warning. In some ways, that's the greatest tragedy of all, because people - [Interruption.] It's an important point: this is the greatest tragedy of all, where you have young people who are not known to the system and have not identified themselves to the system. She asked what's being done. I've already mentioned the money that's been put into CAMHS. It is true to say that demand for CAMHS was significant, and that's why, of course, we've provided more resources for CAMHS in order to make sure that more young people are identified. On top of that, of course, we do have counselling services in the secondary schools in order that young people can go and talk to people early on. That takes us well beyond what used to be the case in Wales.
Welsh: Mae'n rhaid i mi ddweud wrth arweinydd yr wrthblaid, fy mod wedi cael profiad o hyn, fel y cafodd fy etholwyr, pan gafodd y dref yr wyf yn ei chynrychioli ei brandio fel rhyw fath o brifddinas hunanladdiad, pryd yr oedd gennym newyddiadurwyr rheibus yn cyrraedd o Lundain a oedd yn ceisio cwestiynu pobl ifanc y tu allan i'r coleg lleol ac yn ceisio awgrymu iddynt ei bod yn well bod yn farw na byw yn yr ardal. Dyna'r union eiriau a ddefnyddiwyd. Nid oedd y bobl ifanc hynny a laddodd eu hunain, ar y cyfan, yn adnabod ei gilydd, er gwaethaf yr hyn a awgrymwyd gan y wasg. I ddod at y pwynt yr oedd hi'n ei wneud, roedd llawer ohonynt nad oedd ganddynt unrhyw gysylltiad â gwasanaethau iechyd meddwl. Roeddent yn syndod - roedd yr hyn a ddigwyddodd yn syndod i'w teuluoedd. Nid oeddent wedi cael unrhyw rybudd. Mewn rhai ffyrdd, dyna'r drychineb fwyaf oll, oherwydd bod pobl - [Torri ar draws.] Mae'n bwynt pwysig: dyma'r drasiedi fwyaf oll, pan fo gennych bobl ifanc nad ydynt yn hysbys i'r system ac nad ydynt wedi nodi eu hunain i'r system. Gofynnodd beth sy'n cael ei wneud. Rwyf eisoes wedi crybwyll yr arian sydd wedi cael ei roi i mewn i CAMHS. Mae'n wir i ddweud bod y galw am CAMHS yn sylweddol, a dyna pam, wrth gwrs, yr ydym wedi darparu mwy o adnoddau ar gyfer CAMHS er mwyn gwneud yn siŵr bod mwy o bobl ifanc yn cael eu nodi. Yn ogystal â hynny, wrth gwrs, mae gennym wasanaethau cwnsela yn yr ysgolion uwchradd er mwyn i bobl ifanc allu mynd i siarad â phobl yn gynnar. Mae hynny'n mynd â ni ymhell y tu hwnt i'r hyn a arferai fod yn wir yng Nghymru.
English: I'm grateful to the Member for this question, because they are the unsung heroes of the health service in many ways. They work in the community and in primary care, and, of course, they deliver a lot of preventative care, which is difficult to measure in itself, because how do you measure something that prevents something that would have happened in the future? Of course, they help to deal with admission avoidance, so that more people don't have to go into hospital, but have the support to stay at home.
Welsh: Rwy'n ddiolchgar i'r Aelod am y cwestiwn hwn, oherwydd gan mai nhw yw arwyr di-glod y gwasanaeth iechyd mewn sawl ffordd. Maent yn gweithio yn y gymuned ac mewn gofal sylfaenol, ac, wrth gwrs, maent yn darparu llawer o ofal ataliol, sydd yn anodd ei fesur ynddo'i hun, oherwydd sut mae mesur rhywbeth sy'n atal rhywbeth a fyddai wedi digwydd yn y dyfodol? Wrth gwrs, maent yn helpu i ymdrin ag osgoi derbyn cleifion, fel nad oes yn rhaid i fwy o bobl fynd i'r ysbyty, ond eu bod yn cael y gefnogaeth i aros gartref.
English: I thank the First Minister for that answer. I had better declare an interest, as my wife - it's in the register of interests - is a radiographer. She also has very cold hands, so I warn people in advance. [Laughter.] In Wales, 50 per cent of people - [Interruption.] She does. [Laughter.] Fifty per cent of the population of Wales will be over 65 by 2037. There is now a higher proportion of people aged 85 plus as we speak. The increase in chronic conditions and comorbidity, resulting in complex health needs, is documented and is there for all to see. This will require a real determination to deliver the Welsh Government's strategy and to align that workforce toward primary care and picking them up where we can actually keep people in a well-being service, not a rescue and an illness service. So, will he congratulate my wife and all of those who work in allied health and social care professions, and congratulate also Dave Rees for hosting an event last week at which all of those professions were there? They deserve our thanks and our gratitude. They have a huge role to play.
Welsh: Diolchaf i'r Prif Weinidog am yr ateb yna. Mae'n well i mi ddatgan buddiant, gan fod fy ngwraig - mae yn y gofrestr o fuddiannau - yn radiograffydd. Mae ganddi hefyd ddwylo oer iawn, felly rwyf yn rhybuddio pobl ymlaen llaw. [Chwerthin.] Yng Nghymru, mae 50 y cant o bobl - [Torri ar draws.] Mae ganddi [Chwerthin.]. Bydd hanner cant y cant o boblogaeth Cymru dros 65 oed erbyn 2037. Mae cyfran uwch o bobl sydd dros 85 oed erbyn hyn. Mae'r cynnydd mewn cyflyrau cronig a dau gyflwr cronig ar yr un pryd, gan arwain at anghenion iechyd cymhleth, wedi ei ddogfennu ac mae yno i bawb ei weld. Bydd hyn yn golygu bod yn wirioneddol benderfynol i gyflawni strategaeth Llywodraeth Cymru ac i gyfochri'r gweithlu â gofal sylfaenol a'i gynyddu i sefyllfa lle y gallwn mewn gwirionedd gadw pobl mewn gwasanaeth lles, nid gwasanaeth achub a salwch. Felly, a wnaiff ef longyfarch fy ngwraig a phawb sy'n gweithio mewn proffesiynau iechyd a gofal cymdeithasol perthynol, a llongyfarch Dave Rees hefyd am gynnal digwyddiad yr wythnos diwethaf lle yr oedd yr holl broffesiynau hynny yn bresennol? Maent yn haeddu ein diolch a'n diolchgarwch. Mae ganddynt ran enfawr i'w chwarae.
English: I will join, of course, the Member in congratulating the Member for Aberavon. I am not sure that harmony will reign in his house over this evening given what was revealed to us in terms of information. But he's right: the challenge that faces us in the future is, as people get older - yes, many of those people will be fitter when they're older, but, inevitably, people get a number of small conditions that, taken together, make it difficult for them to live their lives in the way that they would want. It's rare for somebody to have one very serious condition that disables them. Quite often, it's just a combination of different things. What, then, can the AHPs do? Well, early recognition of problems and timely intervention so that things are dealt with early on; admission prevention; facilitated discharge; rehab and reablement - very important, obviously; support for chronic conditions as well, so that people with chronic conditions don't have to continually go back to hospital in order to deal with a particular flare of a chronic condition; and, of course, what they do in terms of being able to add to a multi-agency and multidisciplinary team to help the individual. We know that, in the future, there will be more pressure as people live longer - something to be welcomed - but also there is still a frailty of the human body that we can't legislate for, and more and more people, as they get older, will need help with what may be a number of smaller conditions, but nevertheless are significant for them as an individual.
Welsh: Mi wnaf ymuno, wrth gwrs, â'r Aelod i longyfarch yr Aelod dros Aberafan. Nid wyf yn siŵr y bydd y cytgord yn teyrnasu yn ei dŷ ef heno o ystyried yr hyn a ddatgelwyd i ni o ran gwybodaeth. Ond mae e'n iawn: yr her sy'n ein hwynebu yn y dyfodol yw, wrth i bobl fynd yn hŷn - bydd, bydd llawer o'r bobl hynny yn fwy ffit pan fyddant yn hŷn, ond, yn anochel, mae pobl yn cael nifer o gyflyrau bach sydd, gyda'i gilydd, yn ei gwneud yn anodd iddynt fyw eu bywydau yn y ffordd y byddent yn dymuno. Mae'n anghyffredin i rywun fod ag un cyflwr difrifol iawn sy'n ei wneud yn anabl. Yn aml iawn, cyfuniad o wahanol bethau ydyw. Beth, felly, y gall y gweithwyr proffesiynol perthynol iechyd ei wneud? Wel, canfod problemau yn gynnar ac ymyrraeth brydlon fel yr ymdrinnir â phethau yn gynnar; atal derbyniadau; rhyddhau wedi'i hwyluso; adsefydlu ac ailalluogi - pwysig iawn, yn amlwg; cefnogaeth ar gyfer cyflyrau cronig hefyd, fel nad oes yn rhaid i bobl â chyflyrau cronig fynd yn ôl yn barhaus i'r ysbyty er mwyn ymdrin â chyfnod gwaeth penodol mewn cyflwr cronig; ac, wrth gwrs, yr hyn y maent yn ei wneud o ran bod yn gallu ychwanegu at dîm amlasiantaethol ac amlddisgyblaethol i helpu'r unigolyn. Rydym yn gwybod y bydd, yn y dyfodol, mwy o bwysau wrth i bobl fyw'n hirach - rhywbeth i'w groesawu - ond mae hefyd eiddilwch o ran y corff dynol na allwn ddeddfu ar ei gyfer, a bydd mwy a mwy o bobl, wrth iddynt fynd yn hŷn, angen cymorth â'r hyn a allai fod yn nifer o gyflyrau llai, ond er hynny, sydd yn sylweddol iddyn nhw fel unigolyn.
English: Thank you, Llywydd. Over the past few weeks I've visited two pharmacies in my constituency - the Rowlands pharmacy in Llanfair Pwllgwyngyll and the Boots branch in Llangefni. Pharmacies, of course, play a crucial role in the wider provision of primary care, and I would certainly want to see that provision extended. Does the First Minister agree with me that we need to do away with some of the barriers that prevent pharmacies from playing their full role, including actually putting aside the ban on advertising some of their services, for example flu jabs and services in terms of smoking prevention and so on?
Welsh: Rwyf wedi ymweld yn yr wythnosau diwethaf â dwy fferyllfa yn fy etholaeth i - fferyllfa Rowlands yn Llanfair Pwllgwyngyll a fferyllfa Boots yn Llangefni. Mae fferyllfeydd, wrth gwrs, yn chwarae rhan hanfodol o fewn y ddarpariaeth ehangach o ofal sylfaenol ac mi fyddwn i'n sicr yn dymuno gweld y ddarpariaeth honno yn cael ei hymestyn. A ydy'r Prif Weinidog yn cytuno â mi bod angen cael gwared ar rai o'r rhwystrau sy'n atal fferyllfeydd rhag gallu chwarae eu rhan i'r eithaf, yn cynnwys rhoi'r gorau i'r gwaharddiad ar hysbysebu rhai o'u gwasanaethau nhw, er enghraifft brechiadau y ffliw a gwasanaethau o ran atal ysmygu ac ati?
English: Yes, that's right, and that will be part of the public health Bill. It's important that any nonsensical obstacles are done away with. But we know, of course, that pharmacies play a vitally important role in ensuring that people receive advice without having to go to see their general practitioner, and also, of course, we would wish to extend the services available from pharmacies ultimately, bearing in mind, of course, that more and more of them have received clinical training so that they can actually work in those areas.
Welsh: Mae hynny'n iawn, a bydd yn rhan o'r Mesur iechyd cyhoeddus. Mae'n bwysig dros ben fod unrhyw rwystrau sydd heb unrhyw synnwyr yn mynd. Ond rŷm ni'n gwybod, wrth gwrs, fod fferyllfeydd yn chwarae rhan hanfodol bwysig o ran sicrhau bod pobl yn gallu cael cyngor heb orfod mynd at y meddyg teuluol, a hefyd, wrth gwrs, byddwn ni'n moyn ymestyn y gwasanaethau sydd ar gael o fferyllfeydd yn y pen draw, gan gofio'r ffaith nawr bod mwy a mwy ohonyn nhw wedi cael yr hyfforddiant clinigol sydd ei angen er mwyn eu bod nhw'n gallu gweithredu'r gwasanaethau hynny.
English: First Minister, I also share the admiration mentioned here for the jobs that our health and social care professionals undertake throughout the country. The multidisciplinary approach provided to patients by doctors working closely with such professionals has proven to be very effective, particularly in the health boards where they have a director of therapy and health sciences on their boards. You can see that by the examples of some of the ones that are recognised good examples throughout Wales. So, First Minister, what could you do to embed this role, given the ever-changing nature of healthcare provision, and will you review or undertake to discuss with your colleagues the review of the continuous performance development training for these people so that we can better identify and prepare for the next generation of directors of therapies and health sciences?
Welsh: Brif Weinidog, rwyf innau hefyd yn rhannu'r edmygedd a grybwyllir yma o'r swyddi y mae ein gweithwyr proffesiynol iechyd a gofal cymdeithasol yn ymgymryd â hwy ledled y wlad. Mae'r dull amlddisgyblaethol a ddarperir i gleifion gan feddygon gan weithio'n agos gyda gweithwyr proffesiynol o'r fath wedi profi i fod yn effeithiol iawn, yn enwedig yn y byrddau iechyd lle mae ganddynt gyfarwyddwr therapi ac iechyd gwyddorau ar eu byrddau. Gallwch weld hynny drwy'r enghreifftiau o rai a gydnabyddir fel enghreifftiau da ledled Cymru. Felly, Brif Weinidog, beth allech chi ei wneud i ymwreiddio'r swyddogaeth hon, o gofio bod natur y ddarpariaeth gofal iechyd yn newid yn gyson, ac a wnewch chi adolygu neu addo trafod â'ch cydweithwyr yr adolygiad o hyfforddiant datblygu perfformiad parhaus gyfer y bobl hyn fel y gallwn nodi a pharatoi yn well ar gyfer y genhedlaeth nesaf o gyfarwyddwyr therapïau a gwyddorau iechyd?
English: Yes, but first of all we would expect local health boards to see what works in other health boards and then use that best practice, and apply that best practice, in their own areas. Where there's evidence of that practice working well, then clearly we would want them to look at it to see if it's appropriate in their own area and, if so, to implement that. When it comes to CPD, many professionals, of course, are governed by professional bodies that are, of themselves, not devolved, if I can put it that way, and have their own requirements for CPD. But if that is an issue, then it's something, of course, that the Minister might be able to look at in order to see how the position of the directors that you've referred to can be strengthened in the future.
Welsh: Gwnaf, ond yn gyntaf oll byddem yn disgwyl i fyrddau iechyd lleol weld beth sy'n gweithio mewn byrddau iechyd eraill ac yna defnyddio'r arfer gorau hwnnw, a chymhwyso'r arfer gorau hwnnw, yn eu hardaloedd eu hunain. Pan fo tystiolaeth fod yr arfer hwnnw'n gweithio'n dda, yna yn amlwg byddem yn awyddus iddynt edrych arno i weld os yw'n addas yn eu hardal eu hunain ac, os felly, gweithredu hynny. Pan ddaw i DPP, mae llawer o weithwyr proffesiynol, wrth gwrs, yn cael eu llywodraethu gan gyrff proffesiynol nad ydynt, ohonynt eu hunain, wedi eu datganoli, os caf ei roi felly, ac mae ganddynt eu gofynion eu hunain ar gyfer DPP. Ond os yw hynny'n broblem, yna mae'n rhywbeth, wrth gwrs, y gallai'r Gweinidog efallai edrych arno, er mwyn gweld sut y gallai sefyllfa'r cyfarwyddwyr yr ydych wedi cyfeirio ati gael ei chryfhau yn y dyfodol.
English: Thank you for that answer, First Minister. The Welsh Government's decision to stick with its existing business scheme hasn't received the reception you might have liked in your own constituency, First Minister. Traders are already vocal in the criticism of the highest business rates in my region, and perverse rates incentives to keep shops empty. In Bridgend town, in particular, they're not very happy with the council that did its best to ignore the views of traders on how to increase footfall. Some now feel misled into believing that the Labour rates relief scheme would be different from business as usual, so what reasons can you give us for making the current system permanent instead of adopting Welsh Conservative policies around a differentiated multiplier and tapering relief to £15,000?
Welsh: Diolch i chi am yr ateb yna, Brif Weinidog. Nid yw penderfyniad Llywodraeth Cymru i lynu at ei chynllun busnes presennol wedi cael y derbyniad efallai y byddech wedi ei hoffi yn eich etholaeth eich hun, Brif Weinidog. Mae masnachwyr eisoes yn uchel eu cloch wrth feirniadu'r ardrethi busnes uchaf yn fy rhanbarth i, a chymhellion ardrethi gwrthnysig i gadw siopau'n wag. Yn nhref Pen-y-bont ar Ogwr, yn arbennig, nid ydynt yn hapus iawn â'r cyngor, a wnaeth ei orau i anwybyddu barn masnachwyr ar sut i gynyddu nifer yr ymwelwyr. Mae rhai yn teimlo erbyn hyn eu bod wedi eu camarwain i gredu y byddai cynllun rhyddhad ardrethi Llafur yn wahanol i'r arfer, felly pa resymau allwch chi eu rhoi i ni am wneud y system bresennol yn barhaol yn hytrach na mabwysiadu polisïau'r Ceidwadwyr Cymreig o amgylch lluosydd gwahaniaethol a meinhau rhyddhad i £15,000?
English: Well, I have to say first of all, with regard to my own town, which I know very well, there are at least three different groups of traders who don't agree with each other, and that is one of the weaknesses the town faces. Secondly, she mentions empty premises. The biggest problem with empty premises in Bridgend is the intransigence of landlords - landlords who will not rent, or are only offering rent at ridiculous rates. I have heard examples of businesses who have said to me they are only being offered leases of 10 years with rents of up to £25,000 a year. That's ridiculous. Some of the landlords in Bridgend need to get real and understand that the way of things 40 years ago is no longer right. She asked me why we would not adopt Conservative policy. Quite simply, this: there are over 70,000 businesses in Wales, more than 70 per cent of them receive support, and over half of all eligible businesses pay no rates at all. In England, only a third pay no rates at all. So, actually, the scheme in Wales is significantly more generous than the penny-pinching scheme implemented by the Conservatives in England.
Welsh: Wel, mae'n rhaid i mi ddweud yn gyntaf oll, o ran fy nhref fy hunan, yr wyf yn ei hadnabod yn dda iawn, bod o leiaf tri gwahanol grŵp o fasnachwyr nad ydynt yn cytuno â'i gilydd, a dyna un o'r gwendidau y mae'r dref eu hwynebu. Yn ail, mae hi'n sôn am eiddo gwag. Y broblem fwyaf gydag eiddo gwag ym Mhen-y-bont ar Ogwr yw anhyblygrwydd landlordiaid - landlordiaid na wnant rentu, neu nad ydynt ond yn cynnig rhentu ar gyfraddau hurt. Rwyf wedi clywed enghreifftiau o fusnesau sydd wedi dweud wrthyf mai'r unig brydlesi y maent yn cael eu cynnig yw rhai am 10 mlynedd gyda rhenti o hyd at £25,000 y flwyddyn. Mae hynny'n hurt. Mae angen i rai o'r landlordiaid ym Mhen-y-bont ar Ogwr ymuno â'r byd go iawn a deall nad yw'r ffordd o wneud pethau 40 mlynedd yn ôl yn iawn erbyn hyn. Gofynnodd i mi pam na fyddem yn mabwysiadu polisi'r Ceidwadwyr. Yn syml iawn hyn: mae dros 70,000 o fusnesau yng Nghymru, mae mwy na 70 y cant ohonynt yn derbyn cymorth, ac nid yw dros hanner yr holl fusnesau cymwys yn talu unrhyw ardrethi o gwbl. Yn Lloegr, nid oes ond traean nad ydynt yn talu unrhyw ardrethi o gwbl. Felly, mewn gwirionedd, mae'r cynllun yng Nghymru yn llawer mwy hael na'r cynllun cyfrif ceiniogau sydd ar waith gan y Ceidwadwyr yn Lloegr.